stanford-oval/wikipedia huggingface dataset:
รัฐธรรมนูญแห่งสาธารณรัฐฝรั่งเศส
การแก้ไขรัฐธรรมนูญ

การแก้ไขรัฐธรรมนูญเป็นไปตามบทบัญญัติมาตรา 89 โดยมีขั้นตอน 4 ขั้นตอน ดังนี้
การริเริ่มกระบวนการ ;
การอภิปรายและการลงมติรับรอง ;
การให้การเห็นชอบเป็นการถาวร (Ratification) ;
การประกาศใช้โดยประธานาธิบดี
ในอดีต ได้เคยมีการแก้ไขรัฐธรรมนูญด้วยประชามติบนพื้นฐานของมาตรา 11 กล่าวคือ การแก้ไขรัฐธรรมนูญว่าด้วยการเลือกตั้งประธานาธิบดีทางตรงเมื่อวันที่ 6 พฤศจิกายน ค.ศ. 1962 (ผ่านการรับรอง) และการแก้ไขรัฐธรรมนูญว่าด้วยการกระจายอำนาจระดับแคว้น (Régions) และการปรับปรุงระบบวุฒิสภาเมื่อวันที่ 27 เมษายน ค.ศ. 1969 (ไม่ผ่านการรับรอง)
ในการแก้ไขรัฐธรรมนูญตามมาตรา 89 มีขั้นตอน 4 ขั้นตอน ดังนี้ :
การเสนอให้มีการแก้ไขรัฐธรรมนูญสามารถทำได้ :
โดยประธานาธิบดีตามการเสนอโดยนายกรัฐมนตรี ;
โดยสมาชิกสภาผู้แทนราษฎร หรือสมาชิกวุฒิสภา ;
ดังนี้ หากประธานาธิบดีต้องการแก้ไขรัฐธรรมนูญ ต้องได้รับความเห็นชอบจากนายกรัฐมนตรีก่อน
จากนั้น สภาทั้งสองต้องมีมติรับรองถ้อยคำที่ตรงกันของกฎหมายแก้ไขรัฐธรรมนูญโดยให้ใช้ขั้นตอนตามมาตรา 42 วรรค 3 ;
กฎหมายแก้ไขรัฐธรรมนูญซึ่งได้รับการรับรองแล้วจะต้องได้รับความเห็นชอบขั้นสุดท้าย (Ratification) ด้วยวิธีการใดวิธีการหนึ่งต่อไปนี้ :
โดยประชามติ (วิธีปกติ) ;
หากไม่ต้องการใช้ประชามติ ประธานาธิบดีสามารถเสนอกฎหมายแก้ไขรัฐธรรมนูญที่ได้รับการรับรองจากสภาทั้งสองแล้ว ให้สภาทั้งสองลงคะแนนเสียงพร้อมกัน (สภาทั้งสองลงคะแนนเสียงพร้อมกันเรียกว่า Congrès) โดยต้องได้เสียงข้างมากสามในห้า จึงจะถือว่ากฎหมายแก้ไขรัฐธรรมนูญได้รับความเห็นชอบขั้นสุดท้าย ;
ประธานาธิบดีประกาศใช้กฎหมายแก้ไขรัฐธรรมนูญภายใน 15 วันหลังจากขั้นตอนดังกล่าว
รัฐธรรมนูญของฝรั่งเศสทุกฉบับ

| รัฐธรรมนูญฝรั่งเศส | ระบอบการปกครอง |
| --- | --- |
รัฐธรรมนูญ ค.ศ. 1791: ราชาธิปไตยภายใต้รัฐธรรมนูญ
รัฐธรรมนูญแห่งปีที่ 1 ค.ศ. 1793 (Constitution de l'an I ): สาธารณรัฐฝรั่งเศสที่ 1
รัฐธรรมนูญแห่งปีที่ 3 ค.ศ. 1795 (Constitution de l'an III): คณะปกครอง (Directoire)
รัฐธรรมนูญแห่งปีที่ 8 ค.ศ. 1799 (Constitution de l'an VIII): ระบอบกงสุล (Consulat)
รัฐธรรมนูญแห่งปีที่ 10 ค.ศ. 1802 (Constitution de l'an X): ระบอบกงสุลตลอดชีวิต (Consulat à vie)
รัฐธรรมนูญแห่งปีที่ 12 ค.ศ. 1804 (Constitution de l'an XII): จักรวรรดิฝรั่งเศสที่ 1 (Premier Empire)
กฎบัตร ค.ศ. 1814 (Charte de 1814): การฟื้นฟูราชวงศ์ฝรั่งเศส (Restauration française)
กฎหมายเพิ่มเติมรัฐธรรมนูญแห่งจักรวรรดิ ค.ศ. 1815 (Acte additionnel aux constitutions de l'Empire de 1815): "หนึ่งร้อยวัน" (les Cent Jours)
กฎบัตร ค.ศ. 1830 (Charte de 1830): ราชาธิปไตยเดือนกรกฎาคม (Monarchie de Juillet)
รัฐธรรมนูญ ค.ศ. 1848: สาธารณรัฐฝรั่งเศสที่ 2
รัฐธรรมนูญ ค.ศ. 1852: จักรวรรดิฝรั่งเศสที่ 2 (Second Empire)
กฎหมายรัฐธรรมนูญ ค.ศ. 1875: สาธารณรัฐฝรั่งเศสที่ 3
กฎหมายรัฐธรรมนูญ ลงวันที่ 10 กรกฎาคม ค.ศ. 1940: ระบอบวิชี (Régime de Vichy)
กฎหมายรัฐธรรมนูญ ค.ศ. 1945: รัฐบาลเฉพาะกาลแห่งสาธารณรัฐฝรั่งเศส (Gouvernement provisoire de la République française)
รัฐธรรมนูญ ลงวันที่ 27 ตุลาคม ค.ศ. 1946: สาธารณรัฐฝรั่งเศสที่ 4
รัฐธรรมนูญ ค.ศ. 1958: สาธารณรัฐฝรั่งเศสที่ 5
ดูรายละเอียด (เป็นภาษาฝรั่งเศส) เพิ่มเติมได้ที่  เว็บไซต์ตุลาการรัฐธรรมนูญฝรั่งเศส
| --- | --- |
 : สถานีย่อยประเทศฝรั่งเศส
แหล่งข้อมูลอื่น

รัฐธรรมนูญแห่งสาธารณรัฐฝรั่งเศส (ภาษาฝรั่งเศส) (html)
รัฐธรรมนูญแห่งสาธารณรัฐฝรั่งเศส (ภาษาฝรั่งเศส) (pdf)
รัฐธรรมนูญแห่งสาธารณรัฐฝรั่งเศส (ภาษาไทย)[ลิงก์เสีย] (คำแปลโดย นันทวัฒน์ บรมานันท์ คณะนิติศาสตร์ จุฬาลงกรณ์มหาวิทยาลัย)
http://www.conseil-constitutionnel.fr/dossier/quarante/index.htm เก็บถาวร 2008-07-07 ที่ เวย์แบ็กแมชชีน (โดย เว็บไซต์ตุลาการรัฐธรรมนูญฝรั่งเศส เผยแพร่เมื่อ ค.ศ. 1999)
ตำบลขามใหญ่

| ตำบลขามใหญ่ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Kham Yai
แผนที่แสดงที่ตั้งของตำบลขามใหญ่
ประเทศ: ไทย
จังหวัด: อุบลราชธานี
อำเภอ: เมืองอุบลราชธานี
พื้นที่
 • ทั้งหมด: 58.00 ตร.กม. (22.39 ตร.ไมล์)
ประชากร (2019)
 • ทั้งหมด: 42,028 คน
 • ความหนาแน่น: 724.62 คน/ตร.กม. (1,876.8 คน/ตร.ไมล์)
รหัสไปรษณีย์ : 34000
รหัสภูมิศาสตร์: 340108
เว็บไซต์: เว็บไซต์เทศบาลตำบลขามใหญ่
 ส่วนหนึ่งของสารานุกรมประเทศไทย
ตำบลขามใหญ่ เป็นตำบลในอำเภอเมืองฯ จังหวัดอุบลราชธานี ตั้งอยู่ทางทิศเหนือของอำเภอเมืองอุบลราชธานี ห่างจากตัวเมืองอุบลราชธานีประมาณ 4 กิโลเมตร มีพื้นที่ 58 ตารางกิโลเมตร ก่อตั้งเมื่อ พ.ศ. 2462 ซึ่งมี 15 หมู่บ้านในขณะนั้น ปัจจุบัน ตำบลขามใหญ่มีประชากร 42,028 คน แบ่งการปกครองออกเป็น 22 หมู่บ้าน 26 ชุมชน (หมู่) พื้นที่ส่วนใหญ่อยู่ภายใต้การบริหารจัดการของเทศบาลตำบลขามใหญ่ โดยพื้นที่บางส่วนของชุมชนหมู่ที่ 3 บ้านก้านเหลือง, หมู่ที่ 11 บ้านหนองปลาปาก, หมู่ที่ 15 บ้านนาคำ และหมู่ที่ 18 บ้านดอนกลาง ที่อยู่ภายใต้การบริหารของเทศบาลตำบลอุบล
เมื่อปี พ.ศ. 2551 ประชาชนหมู่ที่ 15 บ้านนาคำ ที่อยู่ในเขตพื้นที่ของเทศบาลตำบลขามใหญ่มีความประสงค์ที่จะแยกพื้นที่ของชุมชนดังกล่าวไปรวมกับเทศบาลตำบลอุบล เนื่องจากพื้นที่บางส่วนของหมู่ที่ 15 บ้านนาคำนั้นอยู่ภายใต้การบริหารของเทศบาลตำบลอยู่ก่อนแล้ว ประกอบกับการเดินไปติดต่อราชการยังเทศบาลตำบลขามใหญ่นั้นใช้ระยะเวลาเดินทางนานกว่าการเดินทางไปยังเทศบาลตำบลอุบล ทำให้ประชาชนไม่สะดวกต่อการเดินทาง แต่ความต้องการในประเด็นดังกล่าวไม่ผ่านความเห็นชอบในการประชุมของคณะกรรมการพิจารณาร่างกฎหมายของกระทรวงมหาดไทย เช่นเดียวกันกับกรณีข้างต้น ในปี พ.ศ. 2554 ประชาชนในหมู่ที่ 23 บ้านวนารมย์มีความต้องการที่จะโอนย้ายพื้นที่ของชุมชนดังกล่าวให้ไปอยู่ภายในเขตปกครองของเทศบาลนครอุบลราชธานี แต่ไม่ผ่านการพิจารณา เนื่องจากมีข้อจำกัดทางกฎหมาย
ในปี พ.ศ. 2563 ได้มีประกาศกระทรวงมหาดไทยเพื่อเปลี่ยนแปลงเขตปกครองและยกฐานะของเทศบาลตำบลขามใหญ่เป็น เทศบาลนครขามใหญ่ โดยยุบเทศบาลตำบลปทุม เพื่อควบรวมเข้ากับองค์การบริหารส่วนตำบลไร่น้อยและเทศบาลตำบลขามใหญ่ อำเภอเมืองอุบลราชธานี จังหวัดอุบลราชธานี เพื่อจัดตั้งเป็นเทศบาลนครขามใหญ่ แต่ได้รับการคัดค้านจากประชาชนในพื้นที่
ประวัติ

ตำบลขามใหญ่ได้รับการจัดตั้งขึ้นเมื่อ พ.ศ. 2462 ครอบคลุมพื้นที่ทางตอนเหนือของเมืองอุบลราชธานี ในช่วงราวปี พ.ศ. 2532 มีจำนวนหมู่บ้านในเขตปกครองทั้งสิ้น 15 หมู่บ้าน ได้แก่
| 0 | 1 | 2 |
| --- | --- | --- |
|  บ้านขามใหญ่  บ้านหนองเค็ง  บ้านก้านเหลือง  บ้านด้ามพร้า  บ้านห้วยคุ้ม |  บ้านดอนแค  บ้านหนองมะนาว  บ้านหัวคำ  บ้านหนองหว้า  บ้านขามลุ่ม (หมู่ที่ 10 บ้านขามใหญ่ในปัจจุบัน) |  บ้านหนองปลาปาก  บ้านดอนยูง  บ้านหนองบัว  บ้านหนองไผ่  บ้านนาคำ |
ทั้งนี้ พื้นที่ของตำบลขามใหญ่นั้นเป็นพื้นที่ที่รองรับการขยายตัวของตัวเมืองอุบลราชธานี ทำให้มีการตั้งถิ่นฐานของประชาชนเพิ่มขึ้นอย่างมาก จากข้อมูลทะเบียนราษฎร์ของกรมการปกครอง พบว่า ระหว่างปี พ.ศ. 2536 – 2550 ตำบลขามใหญ่มีประชากรเพิ่มมากขึ้นถึงร้อยละ 55 (21,193 คน และ 32,738 คน ในปี พ.ศ. 2536 และ 2550 ตามลำดับ) ผลจากการเพิ่มขึ้นของประชากรนี้ ทำให้มีการจัดตั้งหมู่บ้านใหม่เพิ่มขึ้นอย่างต่อเนื่อง ได้แก่ บ้านนาดูนน้อย บ้านหนองมะเขือ และบ้านนาอุดม ในปี พ.ศ. 2533; บ้านดอนแค และบ้านหัวดูน ในปี พ.ศ. 2542; บ้านโชคเมือง ในปี พ.ศ. 2544; บ้านวนารมย์ และบ้านดงคำอ้อ ในปี พ.ศ. 2545
ขนาดและที่ตั้ง

ตำบลขามใหญ่ตั้งอยู่ทางทิศเหนือของอำเภอเมืองอุบลราชธานี ระยะทางห่างจากเมืองอุบลราชธานี ประมาณ 3 กิโลเมตร การคมนาคมผ่านถนนสายหลักทางหลวงหมายเลข 212 (ถนนชยางกรู) และ 2050 (อุบลราชธานี – เขมราฐ) มีขนาดพื้นที่  58  ตารางกิโลเมตร และมีอาณาเขตติดต่อกับองค์การปกครองส่วนท้องถิ่นอื่น ดังนี้
สถานที่สำคัญ

สวนสัตว์อุบลราชธานี อยู่ภายใต้การกำกับดูแลขององค์การสวนสัตว์แห่งประเทศไทย ในพระบรมราชูปถัมภ์ สังกัดกระทรวงทรัพยากรธรรมชาติและสิ่งแวดล้อม ตั้งอยู่ในพื้นที่ป่าสงวนแห่งชาติดงฟ้าห่วน เปิดให้บริการอย่างเป็นทางการเมื่อ พ.ศ. 2556 มีวัตถุประสงค์เพื่อเป็นศูนย์วิจัยและขยายพันธุ์สัตว์ป่าหายากและการฟื้นฟูระบบนิเวศน์
แหล่งโบราณคดีบ้านก้านเหลือง ค้นพบเมื่อ พ.ศ. 2534 เป็นแหล่งโบราณคดีสมัยก่อนประวัติศาสตร์ที่มีหลักฐานพฤติกรรมของมนุษย์ในอดีตสมัยก่อนที่จะมีตัวหนังสือใช้ในแถบนี้ มีอายุประมาณ 1,500-2,500 ปี โดยมีสำรวจพบโบราณวัตถุเศษภาชนะดินเผาจำนวนมากกระจัดกระจายบนเนินดินด้านทิศตะวันออกของวัดบ้านก้านเหลือง ปัจจุบันอยู่ในความดูแลของสำนักงานโบราณคดี และพิพิธภัณฑสถานแห่งชาติที่ 8 อุบลราชธานี ซึ่งได้ทำการสำรวจขุดค้นทางโบราณคดีและศึกษาหลักฐานต่าง ๆ พร้อมกับมีการจัดตั้งพิพิธภัณฑสถานประจำแหล่งโบราณคดีเพื่อจัดแสดงโบราณวัตถุและเผยแพร่ข้อมูลต่างๆที่เกี่ยวเนื่อง
สวนพฤกษศาสตร์ดงฟ้าห่วน เป็นสวนพฤกษศาสตร์​ลำดับที่​ 5​ ของกรมอุทยานแห่งชาติ สัตว์ป่า และพันธุ์พืช ก่อตั้งเมื่อปี พ.ศ. 2532 สำหรับเป็นแหล่งเรียนรู้ เพาะพันธุ์ และแจกจ่ายพันธุ์ไม้แก่ประชาชนและหน่วยงานต่างๆ
ดูเพิ่ม

เทศบาลตำบลอุบล
เทศบาลตำบลขามใหญ่
จักรภัทร วรรธนะสิน

| จักรภัทร วรรธนะสิน |
| --- | --- |

สารนิเทศภูมิหลัง
ชื่อเกิด: จักรภัทร วรรธนะสิน
เกิด: 9 มิถุนายน พ.ศ. 2546 (21 ปี) กรุงเทพมหานคร ประเทศไทย
ส่วนสูง: 178 เซนติเมตร
อาชีพ: นักร้อง
ปีที่แสดง: พ.ศ. 2562 - ปัจจุบัน​
สังกัด: jaymidi
จักรภัทร วรรธนะสิน  ชื่อเล่น เจ้าขุน นักร้องชายสัญชาติไทย เป็นที่รู้จักในจากผลงานเพลง อย่าเพิ่งคิดไปไกล โดยปัจจุบันเจ้าขุนเป็นศิลปินของค่าย Jaymidi ซึงเป็นค่ายเพลงที่เจตริน วรรธนะสิน ตั้งขึ้น
ประวัติ

จักรภัทร วรรธนะสิน เป็นบุตรชายคนรองของเจตริน วรรธนะสิน และเก็จมณี พิชัยรณรงค์สงคราม อดีตภรรยา โดยมีพี่น้องร่วมบิดามารดา 2 คนได้แก่ จินเจษฎ์ วรรธนะสิน ชื่อเล่น เจ้านาย และ จักร วรรธนะสิน ชื่อเล่น เจ้าสมุทร ตามลำดับ มีพี่สาวต่างมารดาอีก 1 คน ได้แก่ จิดาริน ณ ลำเลียง ชื่อเล่น เจด้า โดยที่เจ้าขุนนั้นนับถือศาสนาคริสต์นิกายโปรเตสแตนต์ จบการศึกษาระดับประถมศึกษาที่ Ascot International School จบการศึกษาระดับมัธยมปลายที่ Millfield School เมือง Somerset ประเทศอังกฤษ และจบการศึกษาระดับปริญญาตรีที่ Regent’s University London
ผลงาน > ผลงานเพลง

| ซิงเกิล> ปี | ซิงเกิล> เพลง | ซิงเกิล> วันที่ออก | ซิงเกิล> หมายเหตุ |
| --- | --- | --- | --- |
| 2562 | อย่าเพิ่งคิดไปไกล | 29 พฤศจิกายน พ.ศ. 2562 |  |
| 2564 | Maruen (มะรืน) | 28 เมษายน พ.ศ. 2564 | Ft. FIIXD |
| 2566 | ถ้าเธออยากไปทะเลฉันพร้อม | 3 เมษายน พ.ศ. 2566 |  |
| 2566 | จีบก่อนได้ไหม | 21 สิงหาคม พ.ศ. 2566 |  |
เพลงพิเศษ
| ปี | เพลง | วันที่ออก | หมายเหตุ |
| 2563 | ชอบ RACKS | 13 มกราคม พ.ศ. 2563 | ศิลปินทั้งหมด GAVIN.D (เจ้าของเพลง)  FIIXD  JAOKHUN  DIAMOND  RachYO |
ผลงาน > ผลงานมิวสิควีดีโอ

| ปี | เพลง | ศิลปิน | วันที่ออก | หมายเหตุ |
| --- | --- | --- | --- | --- |
| 2561 | ใกล้ (Closer) | Twopee x Gym and Swim | 1 พฤศจิกายน พ.ศ. 2561 | มิวสิควีดีโอเพลง "ใกล้ (Closer)" ประกอบโฆษณาน้ำดื่มสิงห์ |
หมายเหตุ 1: ไม่รวมมิวสิควีดีโอที่เป็นเพลงของ จักรภัทร วรรธนะสิน
ผลงาน > ผลงานคอนเสิร์ต

| คอนเสิร์ตที่เป็นแขกรับเชิญ> ปี | คอนเสิร์ตที่เป็นแขกรับเชิญ> ชื่อคอนเสิร์ต | คอนเสิร์ตที่เป็นแขกรับเชิญ> วันที่แสดง | คอนเสิร์ตที่เป็นแขกรับเชิญ> ร่วมกับ | คอนเสิร์ตที่เป็นแขกรับเชิญ> จำนวน | คอนเสิร์ตที่เป็นแขกรับเชิญ> สถานที่จัดการแสดง | คอนเสิร์ตที่เป็นแขกรับเชิญ> หมายเหตุ |
| --- | --- | --- | --- | --- | --- | --- |
| 2555 | J20 Anniversary Concert | 20-22 กรกฎาคม พ.ศ. 2555 | เจ เจตริน | 4 รอบ | รอยัล พารากอน ฮอลล์ | เป็นแขกรับเชิญ |
| 2558 | 10 YEARS OF ATIME SHOWBIZ | 29-31 พฤษภาคม พ.ศ. 2558 | ศิลปินทั้งหมด เจ เจตริน,คริสติน่า อากีล่าร์, มอส ปฏิภาณ,ทาทา ยัง, แอม เสาวลักษณ์,เจนนิเฟอร์ คิ้ม, บอย Peacemaker,ออฟ ปองศักดิ์, ป๊อป ปองกูล,ว่าน ธนกฤต | 3 รอบ | รอยัล พารากอน ฮอลล์ | เป็นแขกรับเชิญ |
| 2560 | J-DNA Concert | 15-16 กรกฎาคม พ.ศ. 2560 | เจ เจตริน | 2 รอบ | อิมแพ็ค อารีน่า เมืองทองธานี | เป็นแขกรับเชิญ |
| 2560 | J-DNA Xtreme Concert | 16-17 ธันวาคม พ.ศ. 2560 | เจ เจตริน | 2 รอบ | อิมแพ็ค อารีน่า เมืองทองธานี | เป็นแขกรับเชิญ |
| 2562 | J-Adrenaline 360° Concert | 24-25 สิงหาคม พ.ศ. 2562 | เจ เจตริน | 2 รอบ | อิมแพ็ค อารีน่า เมืองทองธานี | เป็นแขกรับเชิญ |
แหล่งข้อมูลอื่น

จักรภัทร วรรธนะสิน ที่ อินสตราแกรม
คู่หูแขนเหล็ก

| --- | --- |
คู่หูแขนเหล็ก
忘却バッテリー (Bōkyaku Batterī)
ชื่อภาษาอังกฤษ: Oblivion Battery
แนว: กีฬา
มังงะ
เขียนโดย: เอโกะ มิกาวะ
สำนักพิมพ์: ชูเอชะ
กลุ่มเป้าหมาย: โชเน็ง
วางจำหน่ายตั้งแต่: 26 เมษายน 2018 – ปัจจุบัน
จำนวนเล่ม: 17
โอเอ็นเอ
กำกับโดย: Parako Shinohara
สตูดิโอ: MAPPA
ฉาย: 11 ตุลาคม 2020
ความยาว: 20 นาที
อนิเมะโทรทัศน์
กำกับโดย: Makoto Nakazono
เขียนบทโดย: Michiko Yokote
ดนตรีโดย: Tomoki Kikuya ฮิโรโกะ ยามาซากิ
สตูดิโอ: มัปปะ
ถือสิทธิ์โดย: Crunchyroll EA/SEA Medialink
เครือข่าย: TXN (ทีวีโตเกียว), AT-X
ฉาย:  10 เมษายน 2024  –  3 กรกฎาคม 2024
ตอน: 12
 สถานีย่อยการ์ตูนญี่ปุ่น
คู่หูแขนเหล็ก เป็นซีรีส์มังงะญี่ปุ่นที่เขียนและวาดภาพประกอบโดยเอโกะ มิกาวะ เรื่องนี้ได้รับการตีพิมพ์เป็นตอน ๆ ผ่านทางแอปการ์ตูนออนไลน์ โชเน็งจัมป์+ ของสำนักพิมพ์ชูเอชะ ตั้งแต่เดือนเมษายน 2018 และได้รับการรวบรวมเป็นทังโกบง (ฉบับรวมเล่ม) ทั้งหมด 17 เล่ม ณ เดือนมกราคม 2024 การดัดแปลงเป็นออริจินัลเน็ตแอนิเมชัน (ONA) ผลิตโดยมัปปะสตรีมในเดือนตุลาคม 2020 เป็นส่วนหนึ่งของกิจกรรมออนไลน์ Jump Special Anime Festa 2020 ถูกดัดแปลงเป็นซีรีส์อนิเมะทางโทรทัศน์ยังคงผลิตโดยมัปปะออกอากาศตั้งแต่เดือนเมษายนถึงกรกฎาคม 2024
เนื้อเรื่อง

ในโลกแห่งเบสบอลระดับมัธยมต้น ฮารูกะ คิโยมิเนะ และเคย์ คาเนเมะ คือแบตเตอรีอัจฉริยะที่ครั้งหนึ่งเคยเป็นที่เกรงกลัวของทุกคน รวมถึงทาโร่ ยามาดะ ที่หลังจากแข่งขันและแพ้พวกเขา เขาก็ตัดสินใจเลิกเล่นเบสบอลและไปเรียนที่โรงเรียนมัธยมโคเทซาชิซึ่งเป็นโรงเรียนที่ไม่มีชมรมเบสบอล อย่างไรก็ตาม เขาได้พบกับฮารูกะและเคย์อย่างประหลาดใจ และพบว่าเคย์ป่วยเป็นโรคความจำเสื่อม โดยสูญเสียความทรงจำเกี่ยวกับการเล่นเบสบอลทั้งหมดและปฏิเสธที่จะเล่นอีก หลังจากเข้าร่วมชมรมเบสบอลที่เพิ่งก่อตั้งขึ้น ทาโร่และฮารูกะก็ตัดสินใจที่จะพาเคย์กลับมาเล่นเบสบอลอีกครั้งโดยแสดงให้เขาเห็นถึงความสนุกสนานจากการเล่นเบสบอล ร่วมด้วยโออิ โทโดและชุนเปย์ ชิฮายะ ซึ่งเป็นนักเบสบอลอัจฉริยะอีก 2 คนที่เคยเลิกเล่นเบสบอลหลังจากโดนฮารูกะและเคย์เล่นงาน ทั้งห้าเริ่มต้นชีวิตการเล่นเบสบอลของพวกเขาอีกครั้ง
ตัวละคร

ให้เสียงโดย: โยชิมาซะ โฮโซยะ (โอเอ็นเอ), โทชิกิ มาซูดะ (ทีวีซีรีส์)
ให้เสียงโดย: มาโมรุ มิยาโนะ (โอเอ็นเอและทีวีซีรีส์)
สื่อ > มังงะ

คู่หูแขนเหล็ก เขียนและวาดภาพประกอบโดยเอโกะ มิกาวะ ซีรีส์มังงะเรื่องนี้เริ่มต้นเผยแพร่ในแอปพลิเคชันมังงะออนไลน์ โชเน็งจัมป์+ ของชูเอชะ เมื่อวันที่ 26 เมษายน 2018 ชูเอชะได้รวบรวมบทต่าง ๆ เอาไว้ในรูปแบบทังโกบง เล่มแรกวางจำหน่ายเมื่อวันที่ 4 กันยายน 2018  ณ วันที่ 4 กันยายน 2024 ได้มีการวางจำหน่ายเล่มที่ 19 แล้ว
สื่อ > มังงะ > เล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  September 4, 2018 | 978-4-08-881603-6 |  |  |
สื่อ > อนิเมะ > ออริจินัลเน็ตแอนิเมชัน

นิตยสารโชเน็งจัมป์รายสัปดาห์ของสำนักพิมพ์ชูเอชะ ฉบับที่ 40 ซึ่งวางจำหน่ายเมื่อวันที่ 7 กันยายน 2020 ได้ประกาศว่าซีรีส์มังงะเรื่องดังกล่าวจะถูกดัดแปลงเป็นออริจินัลเน็ตแอนิเมชัน (ONA) เป็นส่วนหนึ่งของกิจกรรมออนไลน์ Jump Special Anime Festa 2020 ออริจินัลเน็ตแอนิเมชันเรื่องนี้จัดทำขึ้นโดยมัปปะและกำกับโดยพาราโกะ ชิโนฮาระ โดยมีโนริโกะ อิโตเป็นผู้ออกแบบตัวละครและหัวหน้าผู้กำกับแอนิเมชัน และฮิซาโกะ อากางิ เป็นผู้อำนวยการฝ่ายศิลป์ ผลงานชิ้นนี้ได้รับการสตรีมเป็นส่วนหนึ่งของกิจกรรมเมื่อวันที่ 11 ตุลาคม 2020
สื่อ > อนิเมะ > ทีวีซีรีส์

มีการดัดแปลงสร้างเป็นซีรีส์อนิเมะทางโทรทัศน์โดยมีการประกาศในวันที่ 3 สิงหาคม 2023 ผลิตโดยมัปปะและกำกับโดยมาโกโตะ นากาโซโนะ พร้อมด้วยผู้ช่วยกำกับคือทาเกชิ อิอิดะ เขียนบทโดยมิชิโกะ โยโกเตะ ออกแบบตัวละครโดยฮิโตมิ ฮาเซงาวะ และประพันธ์เพลงโดยโทโมกิ คิคูยะ และฮิโรโกะ ยามาซากิ ทีวีซีรีส์เรื่องนี้ออกอากาศตั้งแต่วันที่ 10 เมษายนถึง 3 กรกฎาคม 2024 ทางทีวีโตเกียว และบริษัทในเครือครันชีโรลได้ลิขสิทธิ์ทีวีซีรีส์เรื่องนี้ เมเดียลิงก์ได้รับอนุญาตให้ออกอากาศทีวีซีรีส์เรื่องนี้ในเอเชียตะวันออก เอเชียตะวันออกเฉียงใต้ และโอเชียเนีย (ยกเว้นออสเตรเลียและนิวซีแลนด์) และกำลังสตรีมบนช่องยูทูบ Ani-One Asia
กระแสตอบรับ

ซีรีส์มังงะเรื่องนี้ได้รับรางวัลอันดับที่ 6 ในประเภทมังงะเว็บจากงาน Next Manga Awards 2019 ซีรีส์มังงะเรื่องนี้พร้อมกับ กรรมกรดันเจี้ยน ได้รับรางวัลใหญ่ในประเภท "I Want to Read It Now" จากงาน Rakuten Kobo E-book Awards ครั้งที่ 2 ในปี 2024
บุญเรือง บัวจันทร์

วิมุติ บัวจันทร์ (พ.ศ. 2512 – 18 มีนาคม พ.ศ. 2547) เป็นผู้ครองสถิติโลกกินเนสส์ จากการใช้เวลาส่วนใหญ่อยู่กับงูมากที่สุดในปี พ.ศ. 2541 โดยอยู่ในกล่องแก้วกับงูเป็นเวลาเจ็ดวัน
ในวันที่ 18 มีนาคม พ.ศ. 2547 วิมุติถูกงูเห่ากัดในระหว่างการแสดงประจำวันต่อหน้าสตรีสามคนที่ อำเภอไพรบึง จังหวัดศรีสะเกษ เนื่องจากงูไม่เคยชินต่อกลิ่นน้ำหอมของผู้ชมดังกล่าว แต่วิมุติก็ยังคงแสดงต่อไป หลังจากดื่มยาสมุนไพรและวิสกี้หนึ่งช็อต จนกระทั่งเขาทรุดตัวลงในอาการที่ดูเหมือนโรคลมบ้าหมู เขาถูกนำตัวส่งโรงพยาบาลไพรบึงขณะหมดสติ และเสียชีวิตในที่สุด
ต่อมาวิมุติได้รับรางวัลดาร์วิน และทางครอบครัวได้สร้างศาลาพิพิธภัณฑ์พร้อมรูปปั้นเพื่อเป็นอนุสรณ์ที่บ้านของวิมุติเอง
ชาตมาซาลา

ชาตมาซาลา
ชาตมาซาลา (อักษรโรมัน: Chaat masala หรือ chat masala) หรือ จาฏมสาลา เป็นผงเครื่องเทศผสมหรือมาซาลา ที่มีที่มาจากอนุทวีปอินเดีย นิยมใช้ปรุงรสชาต โดยทั่วไป ชาตมาซาลาประกอบด้วยผงอัมชูร์ (มะม่วงแห้ง), ยี่หร่า, ผักชี, ขิงแห้ง, เกลือ (โดยเฉพาะเกลือดำ), พริกไทยดำ, มหาหิงค์ และ พริกป่น บ้างอาจผสมการัมมาซาลาลงไปด้วย
การใช้งาน

นอกจากใช้งานในชาต แล้ว ยังนิยมนำมาปรุงสลัดผลไม้แบบอินเดีย ซึ่งใช้มะละกอ, ซาโปดิลลา, แอปเปิล แลพ กล้วย และยังนิยมนำมาโรยหน้ามันฝรั่ง ผลไม้ ไข่ ขนมปัง หรือสลัดอื่น ๆ ในอินเดีย
บริษัทผู้ผลิตเครื่องเทศบางเจ้าผลิตเครื่องเทศผสมอีกรูปแบบที่เรียกว่า ฟรุตชาตมาซาลา (fruit chaat masala) ซึ่งมีปริมาณยี่หร่า ผักชี และขิง ที่ลดลงกว่าสูตรปกติ และเพิ่มพริกป่น พริกไทย เกลือดำ อัมชูร์ และมหาหิงค์ แทน ในขณะที่ผู้ค้าริมทางนิยมผสมชาตมาซาลาด้วยตนเอง ก่อนนำมาโรยบนผลไม้หรือผัก บางครั้งอาจใช้เพียงแค่เกลือดำกับพริกป่นก็มี
ไทตัส โอนีล

| ไทตัส โอนีล |
| --- | --- |

ชื่อเกิด: Thaddeus Michael Bullard Sr.
เกิด:  (1977-04-29) 29 เมษายน ค.ศ. 1977 (47 ปี) Boynton Beach, Florida, United States
ที่พัก: Tampa, Florida, United States
การศึกษา: University of Florida
บุตร: 2
ประวัติมวยปล้ำอาชีพ
ชื่อบนสังเวียน: Rufus Patterson Titus O'Neil
ส่วนสูง: 6 ft 6 in (1.98 m)
น้ำหนัก: 270 lb (120 kg)
มาจาก: Live Oak, Florida
ฝึกหัดโดย: Florida Championship Wrestling
เปิดตัว: 2009
แทดดีอูส บัลลาร์ด ซีเนียร์ (Thaddeus Bullard, Sr.) เกิด 29 เมษายน ค.ศ. 1977 เป็นนักมวยปล้ำอาชีพและอดีตนักฟุตบอลชาวอเมริกันที่เซ็นสัญญากับWWEในนาม ไทตัส โอนีล (Titus O'Neil)
ประวัติ

ในปี 2010 ไทตัสได้เข้าร่วมแข่งขันNXTซีซั่น2ของWWE โดยผู้ชนะคือคาวาล ในปี 2011 ได้เข้าร่วม NXT รีเดมชั่นหรือซีซั่น5 ในสแมคดาวน์ 20 เมษายน 2012 ไทตัสได้เปิดตัวค่ายหลักพร้อมดาร์เรน ยังในนามไพรม์ไทม์เพลเยอส์ชนะดิอูโซส์ ในโนเวย์เอาท์ (2012)ชนะแท็กทีมสี่เส้าได้สิทธิ์ชิงแชมป์แท็กทีม WWEกับโคฟี คิงส์ตันและอาร์-ทรูธ แต่ไม่สำเร็จ ต่อมาไพรม์ไทม์เพลเยอส์ได้เป็นฝ่ายธรรมะและในไนท์ออฟแชมเปียนส์ (2013)ได้ชนะสิทธิ์ไปชิงแชมป์แท็กทีมกับเซธ รอลลินส์และโรแมน เรนส์แต่ก็ไม่สำเร็จ ในสแมคดาวน์ 31 มกราคม 2014 หลังจากไพรม์ไทม์เพลเยอส์แพ้แท็กทีม โดยไทตัสยอมปล่อยให้ดาร์เรนโดนกดแบบง่ายๆ หลังแมตช์ไทตัสกับดาร์เรนจึงเถียงกัน ดาร์เรนเลยถามไทตัสว่านี่กำลังทำอะไร เราเป็นเหมือนพี่น้องเป็นครอบครัวไม่ใช่หรอ ไทตัสบอกว่าไม่ เขาเบื่อหน่ายที่จะต้องมารู้ว่าเป็นไอ้ขี้แพ้แล้ว เขามาที่นี่เพื่อเป็นแชมป์ สิ่งเดียวที่ถ่วงเขาอยู่และเขาต้องกำจัดออกไปก็คือดาร์เรน ยัง ว่าแล้วไทตัสก็อัดดาร์เรนแบบไม่ยั้ง ทำให้ไพรม์ไทม์เพลเยอส์แตกทีมกัน และไทตัสได้กลายเป็นฝ่ายอธรรมอีกครั้ง ทั้งคู่ได้เจอกันในอิลิมิเนชั่น แชมเบอร์ (2014)โดยไทตัสชนะ ในปี 2015 ไพรม์ไทม์เพลเยอส์ได้กลับมารวมทีมกัน ในมันนีอินเดอะแบงก์ (2015)ไพรม์ไทม์เพลเยอส์ได้คว้าแชมป์แท็กทีมสมัยแรกจากเดอะนิวเดย์เป็นเข็มขัดแชมป์เส้นแรกของทั้งคู่ใน WWE ก่อนเสียคืนให้นิวเดย์แบบแท็กทีมสี่เส้าในซัมเมอร์สแลม (2015) ในเดือนกุมภาพันธ์ 2016 ไทตัสได้ถูกวินซ์ แม็กแมนสั่งแบนเป็นเวลา 60 วันจากเหตุความประพฤติไม่เหมาะสมที่ไปจับและดึงแขนวินซ์มาหยอกล้อเล่นหลังแดเนียล ไบรอันเพิ่งประกาศรีไทร์และกล่าวอำลาบนเวทีเสร็จสิ้น ในปี 2017 ไทตัสได้ก่อตั้ง Titus Worldwide โดยมีอะพอลโล ครูวส์เป็นคู่แท็กทีมและดานา บรูกเป็นผู้จัดการทีม ในปี 2019 ได้ประเดิมแชมป์ 24/7 เป็นคนแรก ในปี 2020 ได้รับเสนอชื่อเข้าสู่ WWE Hall of Fame สาขารางวัล Warrior Award
แชมป์และรางวัล

Florida Championship Wrestling
FCW Florida Tag Team Championship (1 time) – with Damien Sandow
Pro Wrestling Illustrated
Ranked No. 82 of the top 500 singles wrestlers in the PWI 500 in 2013
Rolling Stone
Most Deserved Push (2015) As a member of The Prime Time Players
Wrestling Observer Newsletter
Worst Feud of the Year (2016) vs. Darren Young
WWE
WWE 24/7 Championship (1 time, inaugural)
WWE Tag Team Championship (1 time) – with Darren Young
WWE Hall of Fame (Class of 2020 - Warrior Award)
WWE Year-End Award for Funniest Moment of the Year (2018) – Tripping over at Greatest Royal Rumble
แหล่งข้อมูลอื่น

ไทตัส โอนีล ที่ WWE.com
ไทตัส โอนีล ที่เฟซบุ๊ก
ไทตัส โอนีล ที่เอกซ์ (ทวิตเตอร์)
Thaddeus Bullard ที่อินเทอร์เน็ตมูวีเดตาเบส
ฟรีดริช อัลเบรชท์ ซู ออยเลนบวร์ก

| ฟรีดริช อัลเบรชท์ ซู ออยเลนบวร์ก |
| --- | --- |
Friedrich Albrecht zu Eulenburg

เสนาบดีกระทรวงมหาดไทย
ดำรงตำแหน่ง 1862–1878
Member of the Abgeordnetenhaus (Prussia)
ดำรงตำแหน่ง 1866–1877
เขตเลือกตั้ง: Breslau 2 (Militsch-Trebnitz)
 
ข้อมูลส่วนบุคคล
เกิด: 29 มิถุนายน ค.ศ. 1815(1815-06-29) เคอนิชส์แบร์ค, ปรัสเซียตะวันออก
เสียชีวิต: 2 มิถุนายน ค.ศ. 1881(1881-06-02) (65 ปี) เบอร์ลิน, จักรวรรดิเยอรมนี
อาชีพ: นักการทูต

เคานต์ฟรีดริช อัลเบรชท์ ซู ออยเลนบวร์ก (29 มิถุนายน 1815 – 2 มิถุนายน 1881) เป็นนักการทูตและนักการเมืองชาวปรัสเซีย เขาเป็นผู้นำการเดินทางของออยเลนบวร์ก และเป็นผู้ลงนามในสนธิสัญญาปรัสเซีย-ญี่ปุ่นเมื่อวันที่ 24 มกราคม 1861 ซึ่งคล้ายกับสนธิสัญญาไม่เสมอภาคอื่น ๆ ที่มหาอำนาจยุโรปทำกับประเทศทางตะวันออก
ประวัติ

ออยเลนบวร์กเกิดที่เมืองเคอนิชส์แบร์ค เขาเป็นลูกคนโตที่รอดชีวิตของฟรีดริช เลโอโปลด์ กราฟ ซู ออยเลนบวร์ก (Prassen, 26 ธันวาคม 1787 – เคอนิชส์แบร์ค, 30 กรกฎาคม 1845) และ Amalie Julie Eleonore née von Kleist (Perkuiken, 26 พฤษภาคม 1792 – เคอนิชส์แบร์ค, 16 พฤศจิกายน 1830)
ออยเลนบวร์กศึกษากฎหมายที่มหาวิทยาลัยเคอนิชส์แบร์ค และมหาวิทยาลัยบอนน์ และทำงานเป็นเจ้าหน้าที่ของรัฐในออปอแล จากนั้นจึงทำงานในกระทรวงต่าง ๆ ในกรุงเบอร์ลิน ในปี 1852 เขาเข้ารับราชการทางการทูตในตำแหน่งกงสุลใหญ่ปรัสเซียประจำเมืองแอนต์เวิร์ป การขยายตัวทางการค้าของปรัสเซียส่งผลให้มีการค้นหาพันธมิตรทางการค้าในเอเชียตะวันออกเฉียงใต้ และเอเชียตะวันออก และเขาได้รับเลือกให้เป็นผู้นำภารกิจการค้าครั้งใหญ่ เขาออกเดินทางในเดือนตุลาคม 1859 มุ่งหน้าสู่ประเทศญี่ปุ่น จีน และสยาม
เมื่อวันที่ 24 มกราคม 1861 เขาได้ทำสนธิสัญญาไมตรีและพาณิชย์ระหว่างปรัสเซียและญี่ปุ่นกับมูรางากิ โนริมาสะแห่งรัฐบาลโชกุนโทกูงาวะ ในยุคเอโดะซึ่งมีพื้นฐานมาจากสนธิสัญญาไมตรีและพาณิชย์ระหว่างอังกฤษกับญี่ปุ่น ในเดือนกันยายนของปีเดียวกัน เขาได้ทำสนธิสัญญาทางการค้ากับจักรวรรดิชิง ซึ่งคล้ายกับสนธิสัญญาเทียนจินที่อังกฤษและฝรั่งเศสได้ทำกับจีนเมื่อสามปีก่อน
หลังจากกลับมา เขาได้รับแต่งตั้งเป็นเสนาบดีกระทรวงมหาดไทยของปรัสเซียเมื่อวันที่ 8 ธันวาคม 1862 ภายหลังการเติบโตของรัฐปรัสเซียในปี 1864 และ 1866 ออยเลนบวร์กก็ได้ทำการปฏิรูปการบริหารที่ครอบคลุมในจังหวัดเก่าด้วย อย่างไรก็ตาม เขาต้องเผชิญกับการต่อต้านจากพวกคาทอลิกในตะวันตก และพวกเสรีนิยมในตะวันออก เขาร่วมเดินทางกับจักรพรรดิวิลเฮ็ล์มที่ 1 แห่งปรัสเซียในการเจรจากับเคานต์เบเนเด็ตติ เอกอัครราชทูตฝรั่งเศส ณ เมืองบาดเอมส์ก่อนสงครามฝรั่งเศส-ปรัสเซีย
แผนปฏิรูปการบริหารเทศบาลในปรัสเซียของเขาถูกต่อต้านโดยอ็อทโท ฟ็อน บิสมาร์ค และออยเลนบวร์กก็ลาออกจากตำแหน่งรัฐมนตรีว่าการกระทรวงมหาดไทยเยอรมนีในวันที่ 30 พฤศจิกายน 1878 และโบโท ซู ออยเลนบวร์ก ลูกพี่ลูกน้องของเขาก็เข้ามาสืบทอดตำแหน่งต่อ
ตระกูล

พ่อแม่ของออยเลนบวร์กแต่งงานกันที่เคอนิชส์แบร์ค เมื่อวันที่ 23 ตุลาคม 1811 เขามีพี่น้องคือ
อาดัลแบร์ต กราฟ ซู ออยเลนบวร์ก (10 พฤศจิกายน 1812 – 17 มิถุนายน 1814)
มารี กราฟิน ซู ออยเลนบวร์ก (13 ตุลาคม 1813 – 10 กุมภาพันธ์ 1818)
เอลีเซอ กราฟิน ซู อูเลนเบิร์ก (เคอนิชส์แบร์ค 27 สิงหาคม 1817 – เบอร์ลิน 15 มิถุนายน 1853) ซึ่งเสียชีวิตโดยไม่ได้สมรสและไม่มีบุตร และ
ฟิลิป กราฟ ซู ออยเลนบวร์ก (เคอนิชส์แบร์ค 24 เมษายน 1820 – เบอร์ลิน 5 มีนาคม 1889) สมรสในกรุงเบอร์ลิน 22 เมษายน 1846 กับ  Alexandrine Freiin von Rothkirch und Panthen (กวอกุฟ 20 มิถุนายน 1824 – Meran 11 เมษายน 1902) พระบิดาและพระมารดาของเจ้าชายฟิลิปแห่งออยเลนบวร์ก
ออยเลนบวร์กไม่ได้แต่งงานและไม่มีลูกสืบสกุล
เกียรติยศ

เครื่องราชอิสริยาภรณ์นกอินทรีแดง, ชั้นที่ 2, 1862
จักรพรรดิวิลเฮล์มที่ 1 แห่งปรัสเซีย (ทรงหมวกทรงสูง) และนิโคลัส ซู นัสเซา ที่เมืองบาดเอมส์
เจ้าคุณพี่กับอีนางคำดวง

| เจ้าคุณพี่กับอีนางคำดวง |
| --- | --- |
สร้างโดย: Mom&Us
กำกับโดย: วรวิทย์ ศรีสุภาพ
แสดงนำ: ราณี แคมเปน จิรายุ ตั้งศรีสุข
ประเทศแหล่งกำเนิด: ไทย
ภาษาต้นฉบับ: ไทย
การผลิต
ควบคุมงานสร้าง: วรวิทย์ ศรีสุภาพ
ออกอากาศ
สถานีโทรทัศน์: ช่อง 3 เอชดี
เจ้าคุณพี่กับอีนางคำดวง เป็นละครโทรทัศน์แนวพีเรียด โรแมนติก ตลก ที่อยู่ระหว่างการถ่ายทำ จากการกำกับของวรวิทย์ ศรีสุภาพ ที่เป็นผู้จัดละครเรื่องนี้ด้วย นำแสดงโดยราณี แคมเปน และจิรายุ ตั้งศรีสุข ละครเรื่องนี้นับเป็นละครเรื่องแรกของ เจมส์ จิรายุ และเบลล่า ราณี ในรอบ 5 ปีที่ได้กลับมาแสดงละครร่วมกันนับตั้งแต่ละครเรื่องกรงกรรม เมื่อปี 2562
เรื่องย่อ

เจ้าคุณพี่กับอีนางคำดวง ย้อนไปต้นรัชกาลที่ 5 บอกเล่าเรื่องราวของ อีนางคำดวง (ราณี แคมเปน) หญิงสาวที่ต้องมาเป็นนายฮ้อยหรือผู้นำขบวนควายไปขายแทนพ่อที่ล้มป่วย ซึ่งมีเหตุให้ต้องกลายเป็นเมียปลอม ๆ เพื่อช่วยเหลือ ขุนเอกอิทธิฤทธิ์ (จิรายุ ตั้งศรีสุข) ขุนนางหนุ่ม บุตรชายของพระยาจำรุณ เจ้าเมืองทุ่งใหญ่ในการติดต่อซื้อขายปืนจากพวกฝรั่ง
นักแสดง

| ตัวละคร | นักแสดง |
| --- | --- |
อีนางคำดวง: ราณี แคมเปน
ขุนเอกอิทธิฤทธิ์: จิรายุ ตั้งศรีสุข
คุณพระสมิง: ภาณุวัฒน์ เปรมมณีนันท์
ยี่สุ่น: สราลี ประสิทธิ์ดำรง
ผิง: พิชชาภา พันธุมจินดา
ผกา: ณปภา ตันตระกูล
ขุนเม่น: กัมมัญญ์ กลมแก้ว
: ขจรศักดิ์ รัตนนิสสัย
: วาสนา กังเจริญ (หมวย ชวนชื่น)
: ชาตโยดม หิรัณยัษฐิติ